Томас Вулнер

То́мас Ву́лнер (,  —  г.) — англійскі скульптар і паэт. Адзін з членаў Брацтвы прэрафаэлітаў, блізкі сябар Альфрэда Тенісана.
Нарадзіўся ў Сафалку, Англія, з 1843 года выстаўляў свае працы ў Каралеўскай Акадэміі мастацтваў. У 1875 абраны ў члены Каралеўскай Акадэміі.

Томас Вулнер не падзяляў любоў прэрафаэлітаў да Сярэднявечча, але цалкам згаджаўся з прынцыпам «вернасці прыродзе», які абвясціў яшчэ Джон Роскін. У сваіх працах Вулнер з самага пачатку надаваў асаблівую ўвагу мастацкай дэталі. Набыў славу дзякуючы сваім бюстам і гравюрам. На нейкі перыяд быў вымушаны эмігрыраваць у Аўстралію, але потым вярнуўся ў Вялікабрытанію, дзе заявіў пра сябе як скульптар і гандляр творамі мастацтва. Найбольш вядомыя скульптуры — «Цывілізацыя» () і «Віргілія», дзе Вулнер спрабаваў адлюстраваць напружаны стан чалавека і дынаміку чалавечага пачуцця. Віргілія() — жонка галоўнага героя ў трагедыі Уільяма Шэкспіра «Карыялан» (), Шэкспір запазычаў сюжэт рукапісу Плутарха, які распавядае пра рымскага генерала Карыялана (V стагоддзе) і яго барацьбу з мяцежнікамі.

Вулнер быў таксама паэтам, які набыў у свой час пэўную вядомасць. Яго ранняя паэма — «Мая прыгожая лэдзі» (), апублікаваная ў часопісе «Парастак» (1850) — тыповы плод прэрафаэліцкай творчасці. Пасля ён адмаўляецца ад прэрафаэлітызму ў карысць класічных формаў: «Пігмаліён» (), «Сілен» () і іншыя познія вершы.

Працуючы над статуяй Пака, Вулнер правёў параўнальнае даследаванне формы вушной ракавіны чалавека і жывёл, у выніку якога ўпершыню апісаў структуру, якая пазней атрымала назву «дарвінава бугарка».Darwin, 1871: Pp. 22-23.

 Зноскі 

 Літаратура 
Darwin Ch. The descent of man and selection in relation to sex. Vol. 1. London: J. Murray, 1871.

 Спасылкі 
 Спіс прац  
 Кароткая біяграфія  

Катэгорыя:Скульптары Вялікабрытаніі
Катэгорыя:Члены Каралеўскай Акадэміі мастацтваў
Катэгорыя:Паэты Вялікабрытаніі
Катэгорыя:Прэрафаэліты
Катэгорыя:Скульптары XIX стагоддзя
Катэгорыя:Скульптары паводле алфавіта